APSTIPRINU

Centrālās finanšu un līgumu aģentūras

Projektu atlases departamenta direktore

*(elektroniskais paraksts)*  A. Abu-Junese



**Eiropas Savienības kohēzijas politikas programmas 2021.–2027. gadam 2.2.1. specifiskā atbalsta mērķa “Veicināt ilgtspējīgu ūdenssaimniecību” 2.2.1.1. pasākuma “Notekūdeņu un to dūņu apsaimniekošanas sistēmas attīstība piesārņojuma samazināšanai” trešās** **projektu iesniegumu atlases nolikums (turpmāk – nolikums)**

|  |  |  |
| --- | --- | --- |
| Pasākuma īstenošanu reglamentējošie Ministru kabineta noteikumi | Ministru kabineta 2025. gada 22. jūlija noteikumi [Nr.471](https://likumi.lv/ta/id/362069) “Eiropas Savienības kohēzijas politikas programmas 2021.–2027. gadam 2.2.1. specifiskā atbalsta mērķa “Veicināt ilgtspējīgu ūdenssaimniecību” 2.2.1.1. pasākuma “Notekūdeņu un to dūņu apsaimniekošanas sistēmas attīstība piesārņojuma samazināšanai” trešās projektu iesniegumu atlases kārtas īstenošanas noteikumi”[[1]](#footnote-2) (turpmāk – SAM MK noteikumi) | |
| Finanšu nosacījumi | 2.2.1.1. pasākuma “Notekūdeņu un to dūņu apsaimniekošanas sistēmas attīstība piesārņojuma samazināšanai” (turpmāk – pasākums) trešajai atlases kārtai pieejamais kopējais attiecināmais finansējums ir 33 005 565 *euro,* tai skaitā Eiropas Reģionālās attīstības fonda (turpmāk – ERAF) finansējums 21 453 617 *euro*, privātais vai pašvaldības līdzfinansējums – ne mazāks kā 11 551 948 *euro.*  Pasākuma trešās kārtas attiecināmais ERAF finansējuma apmērs nepārsniedz 65 % no projekta kopējā attiecināmā finansējuma, un privātais līdzfinansējums ir vismaz 35 % no projekta kopējā attiecināmā finansējuma.  Finansējumu pasākuma ietvaros izmaksā granta veidā.  Viena projekta maksimālais ERAF finansējums ir 1 500 000 *euro*.  Projekta izmaksas ir attiecināmas no 2025. gada 1. janvāra.  Projekts nevar būt pabeigts pirms projekta iesnieguma iesniegšanas Centrālajā finanšu un līgumu aģentūrā (turpmāk – aģentūra). | |
| Komercdarbības atbalsta veidi | Eiropas Komisijas 2011. gada 20. decembra lēmums Nr. [2012/21/ES](https://eur-lex.europa.eu/legal-content/LV/ALL/?uri=CELEX%3A32012D0021) par Līguma par ES darbību 106. panta 2. punkta piemērošanu komercdarbības atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi. | |
| Projektu iesniegumu atlases īstenošanas veids | Atklāta projektu iesniegumu atlase | |
| Projekta iesnieguma iesniegšanas termiņš | No 2025. gada  22. oktobra | līdz 2026. gada  2. marts |

1. Prasības projekta iesniedzējam
2. Projekta iesniedzējs atbilstoši SAM MK noteikumu 12. punktam ir sabiedrisko ūdenssaimniecības pakalpojumu sniedzējs – pašvaldība vai tās izveidota iestāde (tai skaitā aģentūra), vai kapitālsabiedrība, kurai ar pašvaldību ir noslēgts pakalpojuma līgums par sabiedrisko ūdenssaimniecības pakalpojumu sniegšanu (turpmāk – pakalpojuma līgums).
3. Projekta iesniedzējs atbilstoši SAM MK noteikumu 18. punktam nevar būt tāds saimnieciskās darbības veicējs, uz kuru attiecas vismaz viena no Komisijas 2014. gada 17. jūnija Regulas Nr. 651/2014[[2]](#footnote-3), ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu, 2. panta 18. punktā paredzētajām pazīmēm (grūtībās nonācis uzņēmums).
4. Projektu iesniegumu noformēšanas un iesniegšanas kārtība
5. Par vienu aglomerāciju ar cilvēkekvivalentu (turpmāk – CE) lielāku par 2 000, bet mazāku par 10 000 var iesniegt vienu projekta iesniegumu, katra iesniegtā projekta īstenošanas attiecināmajām izmaksām nepārsniedzot SAM MK noteikumu 10. punktā noteikto ERAF finansējumu. Projekta iesniedzējs, kurš sniedz sabiedriskos ūdenssaimniecības pakalpojumus vairākās aglomerācijās ar CE lielāku par 2 000, bet mazāku par 10 000, var iesniegt ne vairāk kā trīs projekta iesniegumus.
6. Projekta iesniegumu iesniedz Kohēzijas politikas fondu vadības informācijas sistēmā (turpmāk – Projektu portāls) <https://projekti.cfla.gov.lv/>:
   1. juridiska persona, kura nav Projektu portāla e-vides lietotāja, iesniedz līguma un lietotāju tiesību veidlapas atbilstoši tīmekļvietnē <https://www.cfla.gov.lv/lv/par-e-vidi> norādītajam;
   2. ja juridiskai personai, kura ir Projektu portāla e-vides lietotāja, nepieciešams labot, anulēt vai piešķirt lietotāju tiesības, tā iesniedz lietotāju tiesību veidlapu atbilstoši tīmekļvietnē <https://www.cfla.gov.lv/lv/par-e-vidi> norādītajam.
7. Projektu portālā aizpilda projekta iesnieguma datu laukus un pievieno šādus dokumentus:
   1. pakalpojuma līgums[[3]](#footnote-4) kurā norāda vismaz šādu informāciju:
      1. konkrētus sniedzamos sabiedriskos ūdenssaimniecības pakalpojumus;
      2. prasības sabiedrisko ūdenssaimniecības pakalpojumu sniedzējam par nepieciešamā tehniskā aprīkojuma uzturēšanu un atjaunošanu, lai nodrošinātu minēto pakalpojumu izpildi saskaņā ar katram konkrētajam pakalpojumam izvirzītajām prasībām;
      3. līguma darbības laiku, kas nav īsāks par pieciem gadiem un nepārsniedz 10 gadus;
      4. sabiedrisko ūdenssaimniecības pakalpojumu sniegšanas teritoriju;
      5. sabiedrisko ūdenssaimniecības pakalpojumu sniedzējam piešķirto ekskluzīvo vai īpašo tiesību būtību, tajā skaitā norādot atbilstošo pašvaldības administratīvo teritoriju vai pašvaldības administratīvās teritorijas daļu un konkrētos sniedzamos sabiedriskos ūdenssaimniecības pakalpojumus;
      6. informāciju par iespēju saņemt atlīdzības (kompensācijas) maksājumus – investīcijas sabiedrisko ūdenssaimniecības pakalpojumu sniegšanas infrastruktūrā – un nosacījumus atlīdzības (kompensācijas) maksājumu aprēķināšanai, kontrolei un pārskatīšanai, kā arī atlīdzības (kompensācijas) maksājumu pārmaksas novēršanai un atmaksāšanai;
      7. atsauci uz Eiropas Komisijas 2011. gada 20. decembra lēmumu Nr. 2012/21/ES par Līguma par Eiropas Savienības darbību 106. panta 2. punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi;
   2. vai pārvaldes lēmums, ja sabiedriskos ūdenssaimniecības pakalpojumus sniedz finansējuma saņēmējs, kas ir pašvaldība vai tās iestāde Pārvaldes lēmumā norāda:
      1. konkrētus sniedzamos sabiedriskos ūdenssaimniecības pakalpojumus;
      2. sabiedrisko ūdenssaimniecības pakalpojumu sniegšanas teritoriju;
      3. maksu par sabiedriskajiem ūdenssaimniecības pakalpojumiem;
      4. sabiedrisko ūdenssaimniecības pakalpojumu sniegšanas periodu, kas nav īsāks par pieciem gadiem un nepārsniedz 10 gadus;
      5. atsauci uz Eiropas Komisijas lēmumu Nr. 2012/21/ES[[4]](#footnote-5).
   3. vai pašvaldības saistošie noteikumi par sabiedrisko ūdenssaimniecības pakalpojumu sniegšanu, ja sabiedriskos ūdenssaimniecības pakalpojumus sniedz finansējuma saņēmējs, kas ir pašvaldības aģentūra, kurā norāda vismaz šādu informāciju:
      1. pašvaldības aģentūras uzdevumus sabiedrisko ūdenssaimniecības pakalpojumu sniegšanā, tai skaitā sniedzamo sabiedrisko ūdenssaimniecības pakalpojumu veidus;
      2. sabiedrisko ūdenssaimniecības pakalpojumu sniegšanas teritoriju;
      3. maksu par sabiedriskajiem ūdenssaimniecības pakalpojumiem;
      4. prasības sabiedrisko ūdenssaimniecības pakalpojumu sniedzējam uzturēt un atjaunot nepieciešamo tehnisko aprīkojumu, nolikuma 5.3.1. apakšpunktā minētos pakalpojumus varētu sniegt atbilstoši katram pakalpojumu veidam noteiktajām prasībām;
      5. sabiedrisko ūdenssaimniecības pakalpojumu sniegšanas periodu, kas nav īsāks par pieciem gadiem un nepārsniedz 10 gadus;
      6. sabiedrisko ūdenssaimniecības pakalpojumu sniedzējam piešķirto ekskluzīvo vai īpašo tiesību būtību, tai skaitā norādot atbilstošo pašvaldības administratīvo teritoriju vai pašvaldības administratīvās teritorijas daļu un konkrētos sniedzamos sabiedriskos ūdenssaimniecības pakalpojumus;
      7. iespējas saņemt atlīdzības (kompensācijas) maksājumus – investīcijas sabiedrisko ūdenssaimniecības pakalpojumu sniegšanas infrastruktūrā – un nosacījumus atlīdzības (kompensācijas) maksājumu aprēķināšanai, kontrolei un pārskatīšanai, kā arī atlīdzības (kompensācijas) maksājumu pārmaksas novēršanai un atmaksāšanai;
      8. atsauci uz Eiropas Komisijas lēmumu Nr. 2012/21/ES[[5]](#footnote-6).
      9. konkrētus sniedzamos sabiedriskos ūdenssaimniecības pakalpojumus;
      10. prasības sabiedrisko ūdenssaimniecības pakalpojumu sniedzējam par nepieciešamā tehniskā aprīkojuma uzturēšanu un atjaunošanu, lai nodrošinātu minēto pakalpojumu izpildi saskaņā ar katram konkrētajam pakalpojumam izvirzītajām prasībām;
      11. līguma darbības laiku, kas nav īsāks par pieciem gadiem un nepārsniedz 10 gadus;
      12. sabiedrisko ūdenssaimniecības pakalpojumu sniegšanas teritoriju;
      13. sabiedrisko ūdenssaimniecības pakalpojumu sniedzējam piešķirto ekskluzīvo vai īpašo tiesību būtību, tajā skaitā norādot atbilstošo pašvaldības administratīvo teritoriju vai pašvaldības administratīvās teritorijas daļu un konkrētos sniedzamos sabiedriskos ūdenssaimniecības pakalpojumus;
      14. informāciju par iespēju saņemt atlīdzības (kompensācijas) maksājumus – investīcijas sabiedrisko ūdenssaimniecības pakalpojumu sniegšanas infrastruktūrā – un nosacījumus atlīdzības (kompensācijas) maksājumu aprēķināšanai, kontrolei un pārskatīšanai, kā arī atlīdzības (kompensācijas) maksājumu pārmaksas novēršanai un atmaksāšanai;
      15. atsauci uz Eiropas Komisijas 2011. gada 20. decembra lēmumu Nr. 2012/21/ES par Līguma par Eiropas Savienības darbību 106. panta 2. punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi;
   4. vispārējas tautsaimnieciskas nozīmes pakalpojuma pilnvarojuma uzlicēja (pašvaldības) apliecinājumu atbilstoši nolikuma 2. pielikuma formai par kārtību, kādā tiek kontrolēts un pārskatīts atlīdzības (kompensācijas) maksājumus, kā arī novērš un atgūst atlīdzības (kompensācijas) maksājumu pārmaksu, ievērojot Eiropas Savienības līmenī noteikto pārbaužu regularitāti, bet ne retāk kā reizi trijos gados un pilnvarojuma akta darbības perioda beigās;
   5. informācija par saņemto un plānoto komercdarbības atbalstu atbilstoši nolikuma 3. pielikuma formai;
   6. projekta budžetā (sadaļā “Budžeta kopsavilkums”) norādīto izmaksu apmēru pamatojošie dokumenti. Informāciju var pamatot ar, piemēram, provizorisku tirgus izpēti[[6]](#footnote-7) potenciālo piegādātāju un pakalpojumu sniedzēju izpētes dokumentāciju, izmaksu aprēķina atšifrējumu, publiski pieejamu avotu par preču vai pakalpojumu cenām norādīšanu, noslēgtiem nodomu protokoliem vai līgumiem (ja attiecināms), u.c. informāciju;
   7. dokumenti, kas apliecina tiesības nekustamajā īpašumā veikt projektā paredzētās darbības (attiecināms, ja īpašumtiesības ir iegūtas un dokumenti nav pieejami Valsts vienotajā datorizētajā zemesgrāmatā [www.zemesgramata.lv](http://www.zemesgramata.lv));
   8. dokumenti, kas apliecina, ka ar nekustamā īpašuma (vai nekustamo īpašumu) īpašnieku(-iem) ir saskaņotas projekta darbības, attiecināms, ja projektā plānota tīklu izbūve, pārbūve vai atjaunošana, kas šķērso citu īpašnieku zemesgabalus (nav attiecināms, ja saskaņošanas procedūra ir aizstāta ar informēšanu Ūdenssaimniecības pakalpojuma likuma 11. panta trešajā daļā minētajos gadījumos);
   9. tehniski ekonomiskais pamatojums (attiecināms, ja projekta ietvaros plāno jaunu notekūdeņu attīrīšanas iekārtu izbūvi);
   10. Valsts vides dienesta izziņa par ietekmes uz vidi novērtējuma, sākotnējā izvērtējuma vai tehnisko noteikumu nepieciešamību (attiecināms, ja projekta iesniegumā norāda, ka darbībām nav nepieciešams veikt ietekmes uz vidi novērtējumu vai sākotnējo izvērtējumu);
   11. Enerģētikas un vides aģentūras atzinums par ietekmes uz vidi novērtējuma ziņojumu paredzētajai darbībai vai Valsts vides dienesta lēmums par ietekmes uz vidi izvērtējuma nepiemērošanu paredzētajai darbībai, Valsts vides dienesta izdotie tehniskie noteikumi (attiecināms, ja projekta iesniegšanas brīdī ietekmes uz vidi novērtējums vai sākotnējais izvērtējums ir pabeigts);
   12. notekūdeņus uzņemošā ūdensobjekta, kopējā enerģijas galapatēriņa ietaupījuma un siltumnīcefekta gāzu emisiju ietaupījuma apraksts[[7]](#footnote-8) atbilstoši nolikuma 1. pielikuma formai un tā pielikumi (ja attiecināms);
   13. projekta gatavību apliecinoši dokumenti (visu iekārtu, par kurām tiks slēgti piegādes līgumi, saraksts un īstenošanas grafiks, indikatīva būvdarbu izmaksu aplēse (tāme) vai ir sagatavotas iekārtu iepirkumu tehniskās specifikācijas);
   14. projekta iesnieguma sadaļu vai pielikumu tulkojums (attiecināms, ja kāda no projekta iesnieguma sadaļām vai pielikumiem nav valsts valodā);
   15. citi dokumenti, ja tādi nepieciešami, lai pilnvērtīgi pamatotu projektā plānotās darbības un izmaksas.
8. Projekta iesniegumā atsauces uz pielikumiem norāda precīzi, nodrošinot to identificējamību. Papildus minētajiem pielikumiem projekta iesniedzējs var pievienot citus dokumentus, kurus uzskata par nepieciešamiem projekta iesnieguma kvalitatīvai izvērtēšanai.
9. Lai kvalitatīvi aizpildītu projekta iesniegumu, izmanto Projektu portālā ietvertos skaidrojumus projekta iesnieguma aizpildīšanai*.*
10. Izmaksu plānošanā jāņem vērā Finanšu ministrijas 2025. gada 9. jūnija vadlīnijas Nr. 1.2. “Vadlīnijas attiecināmo izmaksu noteikšanai Eiropas Savienības kohēzijas politikas programmas 2021.–2027. gada plānošanas periodā”[[8]](#footnote-9).
11. Projekta iesniegumu sagatavo latviešu valodā. Ja kāda no projekta iesnieguma sadaļām vai pielikumiem ir citā valodā, atbilstoši Valsts valodas likumam pievieno Ministru kabineta 2000. gada 22. augusta noteikumu [Nr. 291](https://likumi.lv/ta/id/10127) “Kārtība, kādā apliecināmi dokumentu tulkojumi valsts valodā” noteiktajā kārtībā vai notariāli apliecinātu tulkojumu valsts valodā.
12. Projekta iesniegumā summas norāda *euro* ar precizitāti līdz 2 cipariem aiz komata.
13. **Projekta iesniegumu iesniedz līdz projekta iesnieguma iesniegšanas beigu termiņam.**
14. Ja projekta iesniegums iesniegts pēc projektu iesniegumu iesniegšanas termiņa beigu datuma, tas netiek vērtēts, aģentūra par to informē projekta iesniedzēju.
15. Projekta iesniedzējam pēc projekta iesnieguma iesniegšanas aģentūrā, nosūta Projektu portāla automātiski sagatavotu elektroniskā pasta vēstuli par projekta iesnieguma iesniegšanu.
16. Projekta iesnieguma vērtēšanas kārtība
17. Projektu iesniegumu vērtēšanai aģentūra ar rīkojumu izveido Eiropas Savienības fondu 2021.–2027. gada plānošanas perioda vadības likuma (turpmāk – Likums) 21. panta prasībām atbilstošu projektu iesniegumu vērtēšanas komisiju (turpmāk – vērtēšanas komisija), vērtēšanas komisijas sastāva izveidē ievērojot likuma “Par interešu konflikta novēršanu valsts amatpersonu darbībā” un Regulas 2024/2509[[9]](#footnote-10) 61. pantā noteikto.
18. Nepieciešamības gadījumā vērtēšanas komisija kā neatkarīgus ekspertus viedokļa sniegšanai (bez balsstiesībām) projektu iesniegumu izvērtēšanai var pieaicināt ekspertus, kas tiek piesaistīti no aģentūras vai citām iestādēm, vai arī institūcijām (piemēram, nozares ministrijas (Klimata un enerģētikas ministrija)). Eksperta vērtējumam ir rekomendējošs raksturs. Pieaicinātais eksperts, veicot darba uzdevuma izpildi, ievēro objektivitātes un konfidencialitātes nosacījumus.
19. Vērtēšanas komisijas locekļi ir atbildīgi par projektu iesniegumu savlaicīgu, objektīvu un rūpīgu izvērtēšanu atbilstoši Latvijas Republikas un Eiropas Savienības normatīvajiem aktiem, kā arī ir atbildīgi par objektivitātes un konfidencialitātes ievērošanu.
20. Vērtēšanas komisija pēc projekta iesnieguma iesniegšanas vērtē projekta iesniegumus saskaņā ar projekta iesnieguma vērtēšanas kritērijiem, ievērojot projekta iesnieguma vērtēšanas kritēriju piemērošanas metodikā noteikto (nolikuma 4. pielikums) un Projektu portālā aizpildot projekta iesnieguma vērtēšanas veidlapu.
21. Pirms šī nolikuma 17. punktā noteiktās vērtēšanas uzsākšanas komisija pārbauda projekta iesniedzēja atbilstību Likuma 22. un 26. pantā noteiktajiem izslēgšanas noteikumiem, ievērojot MK noteikumos Nr. 408[[10]](#footnote-11) noteikto kārtību, un veic projekta iesniedzēja pārbaudi atbilstoši Starptautisko un Latvijas Republikas nacionālo sankciju likuma 11.2 pantam. Ja projekta iesniedzējs atbilst kādam no minētajos normatīvajos aktos noteiktajiem nosacījumiem, lai projekta iesniedzēju izslēgtu no dalības projektu iesniegumu atlasē, projekta iesniegums uzskatāms par noraidītu.
22. Projekta iesnieguma atbilstību projektu vērtēšanas kritērijiem vērtē, vispirms izvērtējot visus neprecizējamos un izslēdzošos kvalitātes kritērijus (noteikts minimālais punktu skaits). Ja projekta iesniegums kādā no secīgi vērtētajiem neprecizējamiem kritērijiem saņem vērtējumu “Nē”, vai kādā no secīgi vērtētajiem izslēdzošajiem kvalitātes kritērijiem nesaņem minimālo punktu skaitu, vērtēšanu neturpina, vērtēšanas veidlapā pārējiem kritērijiem norāda “Netiek vērtēts”. Pēc tam vērtē precizējamos kritērijus šādā secībā:
    1. vienotie kritēriji (vērtē balsstiesīgie aģentūras pārstāvji, kas ietverti vērtēšanas komisijā),
    2. vienotie izvēles kritēriji (vērtē balsstiesīgie aģentūras pārstāvji, kas ietverti vērtēšanas komisijā),
    3. specifiskie atbilstības kritēriji (vērtē balsstiesīgie aģentūras pārstāvji, kas ietverti vērtēšanas komisijā);
    4. kvalitātes kritēriji (vērtē visi balsstiesīgie projektu iesniegumu vērtēšanas komisijas locekļi, izņemot nozares ministrijas pārstāvi, kas vērtē tikai kvalitātes kritērijus 4.1., 4.2., 4.3., 4.4., 4.5. un 4.6.).
23. Ja projektu iesniegumos pieprasītais finansējums ir lielāks nekā pasākuma 3. kārtā pieejamais finansējums, pēc projektu iesniegumu izvērtēšanas vērtēšanas komisija projektu iesniegumus sarindo prioritārā secībā, lai noteiktu, kuru projektu īstenošanai finansējums ir pietiekams. Prioritārā secība tiek veidota, ievērojot šādus nosacījumus:
    1. vienāda punktu skaita gadījumā priekšroka tiek dota projekta iesniegumam ar lielāku punktu skaitu kritērijā 4.1.;
    2. gadījumā, ja kritērijā 4.1. iegūts vienāds punktu skaits, tad prioritizēts tiek projekta iesniegums ar lielāku punktu skaitu kritērijā 4.6.;
    3. ja arī kritērijā 4.1. un 4.6. iegūts vienāds punktu skaits, tad prioritizēts tiek projekta iesniegums ar lielāku punktu skaitu kritērijā 4.6.;
    4. ja pēc šīs sarindošanas nepieciešama projektu papildu prioritizēšana, tad priekšroka tiek noteikta projektam ar mazāku centralizēto kanalizācijas tīklu darbību apjomu, izteiktu procentos no projekta kopējo attiecināmo izmaksu apjoma. Prioritārā secība tiek veidota, ņemot vērā visus atlases ietvaros vērtēto projektu vērtējumus;
    5. ja pasākuma trešās atlases kārtai pieejamais finansējums ir pietiekams visu projektu iesniegumos pieprasītā finansējuma atbalstīšanai, tad vērtēšanas komisija nevērtē kvalitātes kritērijus 4.1., 4.2., 4.3. un 4.6, bet vērtē tikai kvalitātes kritērijus 4.4. un 4.5., kas ir izslēdzoši (noteikts minimālais sasniedzamais punktu skaits) un turpina izvērtēt pārējos – vienotos, vienotos izvēles un specifiskos atbilstības kritērijus.
24. Vērtēšanas komisijas lēmums tiek atspoguļots vērtēšanas komisijas atzinumā par projekta iesnieguma virzību apstiprināšanai, apstiprināšanai ar nosacījumu vai noraidīšanai.
25. Pēc precizētā projekta iesnieguma saņemšanas aģentūrā komisija izvērtē precizēto projekta iesniegumu atbilstoši kritērijiem, kuru izpildei tika izvirzīti papildu nosacījumi, kā arī kritērijiem, kuru vērtējumu maina precizētajā projekta iesniegumā ietvertā informācija, un aizpilda projekta iesnieguma vērtēšanas veidlapu Projektu portālā.
26. Lēmuma pieņemšanas un paziņošanas kārtība
27. Aģentūra, pamatojoties uz vērtēšanas komisijas sniegto atzinumu, pieņem lēmumu (turpmāk – lēmums) par:
    1. projekta iesnieguma apstiprināšanu;
    2. projekta iesnieguma apstiprināšanu ar nosacījumu;
    3. projekta iesnieguma noraidīšanu.
28. Lēmumu aģentūra pieņem 3 mēnešu laikā pēc projekta iesnieguma iesniegšanas termiņa beigu datuma.
29. Pirms nolikuma 23.1. apakšpunktā noteiktā lēmuma pieņemšanas vai 29.1. apakšpunktā noteiktā atzinuma izdošanas aģentūra atkārtoti pārbauda projekta iesniedzēja atbilstību Likuma 22. pantā noteiktajiem izslēgšanas noteikumiem, ievērojot MK noteikumos Nr. 408[[11]](#footnote-12) noteikto kārtību, un veic projekta iesniedzēja pārbaudi atbilstoši Starptautisko un Latvijas Republikas nacionālo sankciju likuma 11.2 pantam. Ja pirms 29.1. apakšpunktā noteiktā atzinuma izdošanas projekta iesniedzējs atbilst kādam no minētajos normatīvajos aktos noteiktajiem nosacījumiem, lai projekta iesniedzēju izslēgtu no dalības projektu iesniegumu atlasē, projekta iesniegums uzskatāms par noraidītu neatkarīgi no vērtēšanas komisijas 29.1. punktā noteiktā atzinuma.
30. Lēmumu par projekta iesnieguma apstiprināšanu aģentūra pieņem, ja tiek izpildīti visi turpmāk minētie nosacījumi:
    1. uz projekta iesniedzēju nav attiecināms neviens no Likuma 22. pantā minētajiem izslēgšanas noteikumiem;
    2. projekta iesniedzējam nav noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas;
    3. projekta iesniegums atbilst projekta iesnieguma vērtēšanas kritērijiem;
    4. projektu iesniegumu atlases trešās kārtas ietvaros ir pieejams finansējums projekta īstenošanai.
31. Lēmumu par projekta iesnieguma apstiprināšanu ar nosacījumu pieņem, ja projekta iesniedzējam nepieciešams veikt aģentūras noteiktās darbības, lai projekta iesniegums pilnībā atbilstu projekta iesnieguma vērtēšanas kritērijiem un projektu varētu atbilstoši īstenot. Ja projekta iesniegums ir apstiprināts ar nosacījumu, projekta iesniedzējs veic tikai darbības, kuras ir noteiktas lēmumā par projekta iesnieguma apstiprināšanu ar nosacījumu, nemainot projekta iesniegumu pēc būtības.
32. Lēmumu par projekta iesnieguma noraidīšanu aģentūra pieņem, ja iestājas vismaz viens no nosacījumiem:
    1. uz projekta iesniedzēju vai ar to saistīto fizisko personu attiecas vismaz viens no Likuma 22. pantā minētajiem izslēgšanas noteikumiem;
    2. attiecībā uz projekta iesniedzēju vai ar to saistīto fizisko personu ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas;
    3. projekta iesniegums neatbilst projektu iesniegumu vērtēšanas kritērijiem un nepilnības novēršana saskaņā ar Likuma 24. panta ceturto daļu ietekmētu projekta iesniegumu pēc būtības;
    4. projektu iesniegumu atlases trešās kārta ietvaros nav pieejams finansējums projekta īstenošanai;
    5. projekta iesniedzējs ir radījis mākslīgus apstākļus vai sniedzis faktiskajiem apstākļiem būtiski neatbilstošu informāciju, lai gūtu priekšrocības salīdzinājumā ar citiem projektu iesniedzējiem vai lai aģentūra pieņemtu tam labvēlīgu lēmumu.
33. Ja projekta iesniegums ir apstiprināts ar nosacījumu, pēc precizētā projekta iesnieguma iesniegšanas, pamatojoties uz vērtēšanas komisijas atzinumu par nosacījumu izpildi vai neizpildi, aģentūra izdod atzinumu par:
    1. lēmumā noteikto nosacījumu izpildi, ja precizētais projekta iesniegums iesniegts lēmumā noteiktajā termiņā un ar precizējumiem projekta iesniegumā ir izpildīti visi lēmumā izvirzītie nosacījumi;
    2. lēmumā noteikto nosacījumu neizpildi, atzīstot projekta iesniegumu par noraidāmu, ja kāds no lēmumā noteiktajiem nosacījumiem netiek izpildīts vai netiek izpildīts lēmumā noteiktajā termiņā vai ja projekta iesniedzēja iesniegtās informācijas dēļ projekta iesniegums neatbilst projektu iesniegumu vērtēšanas kritērijiem.
34. Lēmumu par projekta iesnieguma apstiprināšanu, apstiprināšanu ar nosacījumu, noraidīšanu un atzinumu par nosacījumu izpildi vai neizpildi aģentūra sagatavo elektroniska dokumenta formātā un projekta iesniedzējam paziņo normatīvajos aktos noteiktajā kārtībā. Lēmumā par projekta iesnieguma apstiprināšanu vai atzinumā par nosacījumu izpildi tiek iekļauta informācija par līguma/vienošanās slēgšanas procesu.
35. Lēmumu par projekta iesnieguma apstiprināšanu, apstiprināšanu ar nosacījumu, noraidīšanu un atzinumu par nosacījumu izpildi vai neizpildi aģentūra sagatavo elektroniska dokumenta formātā un projekta iesniedzējam paziņo normatīvajos aktos noteiktajā kārtībā. Lēmumā par projekta iesnieguma apstiprināšanu vai atzinumā par nosacījumu izpildi tiek iekļauta informācija par līguma/vienošanās slēgšanas procesu.
36. Lēmumus par projektu iesniegumu apstiprināšanu, apstiprināšanu ar nosacījumu un noraidīšanu aģentūra paziņo vienlaicīgi vai katram projekta iesniedzējam atsevišķi, negaidot visu projektu iesniegumu vērtēšanas rezultātus, izņemot gadījumos, kad projektu iesniegumos pieprasītais finansējums ir lielāks nekā projektu iesniegumu atlases trešās kārtas ietvaros pieejamais finansējums un vērtēšanas komisija nav pabeigusi projektu iesniegumu sarindošanu prioritārā secībā.
37. Aģentūrai ir tiesības, ievērojot šajā nolikumā noteiktās prasības, apstiprināt ar nosacījumu vai apstiprināt projekta iesniegumu, kurš atbilstoši nolikuma 20. punktā noteiktajai projektu iesniegumu rindošanas prioritārajai secībai ir nākamais, bet par kuru ir pieņemts lēmums par projekta iesnieguma noraidīšanu nepietiekama finansējuma dēļ. Aģentūra projekta iesniedzējam nosūta vēstuli ar lūgumu apliecināt gatavību īstenot projektu. Ja projekta iesniedzējs aģentūras norādītajā termiņā ir apliecinājis gatavību īstenot projektu, aģentūra atceļ iepriekš pieņemto lēmumu par attiecīgā projekta iesnieguma noraidīšanu un pieņem lēmumu par projekta iesnieguma apstiprināšanu ar nosacījumu vai apstiprināšanu. Ja finansējums projektu iesniegumu apstiprināšanai ir pietiekams, minētā kārtība var tikt piemērota attiecībā uz vairākiem projektu iesniedzējiem vienlaicīgi, kuru projektu iesniegumi tika noraidīti nepietiekama finansējuma dēļ.
38. Ja pēc tam, kad par visiem atlasē saņemtajiem projektu iesniegumiem ir pieņemti šī nolikuma 23.￼‎24 punktā noteiktie lēmumi un 29.￼‎30 punktā noteiktie atzinumi (ja attiecināms), finansējums nav pietiekams, lai pieprasītā finansējuma apmērā finansētu projekta iesniegumu, kurš pēc projektu iesniegumu sarindošanas prioritārā secībā ir nākamais visvairāk punktu ieguvušais, taču finansējums ir pietiekams, lai finansētu šo projektu daļējā apmērā no projekta iesniegumā pieprasītā finansējuma, aģentūra šī projekta iesniedzējam nosūta vēstuli ar lūgumu apliecināt gatavību īstenot projektu par atlikušo finansējumu, taču nesamazinot projekta darbību tvērumu un sasniedzamo rādītāju vērtības, ievērojot SAM MK noteikumos ietvertos nosacījumus.
    1. Ja projekta iesniedzējs aģentūras norādītajā termiņā ir apliecinājis gatavību īstenot projektu par samazinātu finansējumu un aģentūra ir konstatējusi, ka projekta iesnieguma atbilstība vērtēšanas kritērijiem joprojām ir nodrošināta, aģentūra pieņem lēmumu par tiesiski negatīvā administratīvā akta atcelšanu un par projekta iesnieguma apstiprināšanu vai apstiprināšanu ar nosacījumu.
    2. Ja projekta iesniedzējs neapliecina gatavību īstenot projektu, šī kārtība var tikt piemērota attiecībā uz vairākiem projektu iesniedzējiem, ievērojot projektu iesniegumu sarindošanas prioritāro secību.
    3. Citi nosacījumi projektu īstenošanai samazinātā apmērā vai par samazinātu finansējumu, ja tādi paredzēti SAM MK noteikumos.
39. Informāciju par apstiprinātajiem projektu iesniegumiem publicē tīmekļa vietnē [www.esfondi.lv](http://www.esfondi.lv/).
40. Papildu informācija
41. Jautājumus par projekta iesnieguma sagatavošanu un iesniegšanu lūdzam:
    1. sūtīt uz tīmekļa vietnē <https://www.cfla.gov.lv/lv/2-2-1-1-k-3>, kur tiks publicēta atlases informācija un norādītās kontaktpersonas elektroniskā pasta adresi vai [pasts@cfla.gov.lv](mailto:pasts@cfla.gov.lv) vai
    2. vērsties aģentūras Klientu apkalpošanas centrā (Meistaru ielā 10, Rīgā, vai zvanot pa tālruni +371 22099777).
42. Projekta iesniedzējs jautājumus par konkrēto projektu iesniegumu atlasi iesniedz ne vēlāk kā divas darbdienas līdz projektu iesniegumu iesniegšanas termiņa beigu datumam.
43. Atbildes uz iesūtītajiem jautājumiem nosūta elektroniski jautājuma uzdevējam.
44. Tehnisko atbalstu par projekta iesnieguma aizpildīšanu Projektu portāla e-vidē sniedz aģentūras oficiālajā darba laikā, aizpildot pieteikumu, rakstot uz [vis@cfla.gov.lv](mailto:vis@cfla.gov.lv) vai zvanot uz +371 20003306.
45. Aktuālā informācija par projektu iesniegumu atlasi un atbildes uz uzdotajiem jautājumiem ir pieejamas tīmekļa vietnē <https://www.cfla.gov.lv/lv/2-2-1-1-k-3>, kur tiks publicēta atlases informācija.
46. Līguma/Vienošanās par projekta īstenošanu projekta teksts līguma/vienošanās slēgšanas procesā var tikt precizēts atbilstoši projekta specifikai.
47. Saskaņā ar Likuma 26. pantu aģentūra ir tiesīga pieņemt lēmumu, ar kuru nosaka aizliegumu fiziskajai vai juridiskajai personai vai personai, kura ir attiecīgās juridiskās personas valdes vai padomes loceklis vai prokūrists, vai persona, kura ir pilnvarota pārstāvēt projekta iesniedzēju ar filiāli saistītās darbībās, piedalīties projektu iesniegumu atlasē uz laiku, kas nepārsniedz trīs gadus no lēmuma spēkā stāšanās dienas, ja šī persona:
    1. apzināti sniegusi nepatiesu informāciju, kas ir būtiska projekta iesnieguma novērtēšanai;
    2. īstenojot projektu, apzināti sniegusi aģentūrai nepatiesu informāciju vai citādi ļaunprātīgi rīkojusies saistībā ar projekta īstenošanu, kas bijis par pamatu neatbilstoši veikto izdevumu ieturēšanai vai atgūšanai, un aģentūra ir izmantojusi tiesības vienpusēji atkāpties no līguma par projekta īstenošanu;
    3. radījusi mākslīgus apstākļus vai apzināti sniegusi faktiskajiem apstākļiem būtiski neatbilstošu informāciju, lai gūtu priekšrocības salīdzinājumā ar citiem projektu iesniedzējiem vai lai aģentūra pieņemtu tai labvēlīgu lēmumu.

**Pielikumi:**

1. pielikums. Notekūdeņus uzņemošā ūdensobjekta, kopējā enerģijas galapatēriņa ietaupījuma un siltumnīcefekta gāzu emisiju ietaupījuma apraksts uz 3 lapām.

2. pielikums. Apliecinājums par nosacījumu izpildi attiecībā uz piešķirto kompensāciju apmēru un pārmērīgas kompensācijas kontroli uz 2 lapām.

3. pielikums. Informācija par saņemto un plānoto komercdarbības atbalstu uz 1 lapas.

4. pielikums. Projekta iesnieguma vērtēšanas kritēriji un to piemērošanas metodika uz 32 lapām.

5. pielikums. Līguma par projekta īstenošanu projekts[[12]](#footnote-13) uz 24 lapām.

*I. Kalere*

[*inguna.kalere@cfla.gov.lv*](mailto:inguna.kalere@cfla.gov.lv)

*20395541*

1. Ministru kabineta 2025. gada 22. jūlija noteikumi Nr. 471 “Eiropas Savienības kohēzijas politikas programmas 2021.– 2027. gadam 2.2.1. specifiskā atbalsta mērķa "Veicināt ilgtspējīgu ūdenssaimniecību" 2.2.1.1. pasākuma "Notekūdeņu un to dūņu apsaimniekošanas sistēmas attīstība piesārņojuma samazināšanai" trešās projektu iesniegumu atlases kārtas īstenošanas noteikumi”. Pieejami [šeit](https://m.likumi.lv/ta/id/362069-eiropas-savienibas-kohezijas-politikas-programmas-20212027-gadam-221-specifiska-atbalsta-merka-veicinat-ilgtspejigu-udenssaimniecibu-2211-pasakuma-notekudenu-un-to-dunu-apsaimniekosanas-sistemas-attistiba-piesarnojuma-samazinasanai-tresas-projektu-iesniegumu-atlases-kartas-istenosanas-noteikumi) [↑](#footnote-ref-2)
2. Komisijas 2014. gada 17. jūnija regula (ES) 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu, pieejama: <https://eur-lex.europa.eu/legal-content/LV/TXT/?uri=CELEX%3A02014R0651-20230701>. [↑](#footnote-ref-3)
3. Ja sabiedriskos ūdenssaimniecības pakalpojumus sniedz finansējuma saņēmējs, kas ir pašvaldība vai tās iestāde pievieno pārvaldes lēmumu, ja sabiedriskos ūdenssaimniecības pakalpojumus sniedz finansējuma saņēmējs, kas ir pašvaldības aģentūra, pievieno pašvaldības saistošos noteikumus par sabiedrisko ūdenssaimniecības pakalpojumu sniegšanu. [↑](#footnote-ref-4)
4. Pieejams: <https://eur-lex.europa.eu/eli/dec/2012/21/oj/?locale=LV>. [↑](#footnote-ref-5)
5. Pieejams: <https://eur-lex.europa.eu/eli/dec/2012/21/oj/?locale=LV>. [↑](#footnote-ref-6)
6. Tirgus izpēte var notikt dažādos veidos, piemēram, izsūtot elektroniskā pasta vēstules potenciālajiem piegādātājiem, veicot telefonisku aptauju, balstoties uz ekspertu slēdzieniem u.tml., nepieciešams nodrošināt tirgus izpētes dokumentēšanu, lai būtu pierādījums tam, kā notikusi attiecīgā pretendenta izvēle. [↑](#footnote-ref-7)
7. Projekta iesniedzējs ir tiesīgs iesniegt atbilstoši 1. pielikumā ietvertajiem nosacījumiem atbilstošus aprēķinus un izvērtējumu piemērotā veidā, tas ir, šīs formas ietvarā, atsevišķā Excel darbgrāmatā vai norādot informāciju projekta iesniegumā sadaļā “Darbības”. [↑](#footnote-ref-8)
8. Vadlīnijas pieejamas: <https://www.esfondi.lv/normativie-akti-un-dokumenti/2021-2027-planosanas-periods/vadlinijas-attiecinamo-izmaksu-noteiksanai-eiropas-savienibas-kohezijas-politikas-programmas-2021-2027-gada-planosanas-perioda>. [↑](#footnote-ref-9)
9. Eiropas Parlamenta un Padomes 2024. gada 23. septembra Regula (ES, Euratom) 2024/2509 par finanšu noteikumiem, ko piemēro Savienības vispārējam budžetam. Pieejams šeit: <https://eur-lex.europa.eu/legal-content/lv/TXT/?uri=CELEX%3A32024R2509>. [↑](#footnote-ref-10)
10. Ministru kabineta 2023. gada 13. jūlija noteikumi Nr. 408 “Kārtība, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027. gada plānošanas periodā”. [↑](#footnote-ref-11)
11. Ministru kabineta 2023. gada 13. jūlijanoteikumi Nr. 408 “Kārtība, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027. gada plānošanas periodā” [↑](#footnote-ref-12)
12. *Līgums par projekta īstenošanu tiek parakstīts Projektu portālā un netiek noformēts atsevišķa elektroniska dokumenta formā. Nolikuma pielikumā pievienota Līguma par projekta īstenošanu standartformas priekšskatījuma izdruka, un tā satur būtiskākos projekta īstenošanas nosacījumus. Izdrukā ar simbolu “@” apzīmēti mainīgie elementi.* [↑](#footnote-ref-13)